b'\n_START_ARTICLE_\nAachens r\xc3\xa5dhus\n_START_PARAGRAPH_\nAachens r\xc3\xa5dhus er bygget i gotisk stil i f\xc3\xb8rste halvdel av 1300-tallet. R\xc3\xa5dhuset  ligger i gamlebyen i Aachen, n\xc3\xa6r Aachenkatedralen. R\xc3\xa5dhuset er bygget over restene av palasset i Aachen som ble bygget av Karl den store omkring \xc3\xa5r 800._NEWLINE_R\xc3\xa5dhuset ble restaurert i nygotisk stil p\xc3\xa5 1800-tallet, og fikk da fresker fra Karl den stores liv, utf\xc3\xb8rt av Alfred Rethel. Det ble \xc3\xb8delagt i en brann i 1884, og gjeninnviet av Keiser Wilhelm i 1902. Det ble senere skadet under et rhinsk separatistoppr\xc3\xb8r i 1923 og under bombeangrep i 1943\xe2\x80\x9344._NEWLINE_R\xc3\xa5dhuset har en historisk utstilling med kopier av gjenstander fra Karl den stores tid._NEWLINE_Karlsprisen deles ut her hvert \xc3\xa5r.'